Oortyd | Health24
Hoe te veel oortyd jou gesondheid kortwiek.
Dit beïnvloed jou verstandelike vermoë. Veral middeljarige mense wat lang ure werk, dink oor die algemeen minder flink en hul woordeskat krimp. Hulle kan dalk ook later demensie ontwikkel.
Dit maak jou siek en laat jou seerkry. Te veel oortyd laat 'n rits toestande ontstaan soos stres, angstigheid, spierbeserings en vatbaarheid vir ongelukke.
Dit kan jou doodmaak, want jy kry nie tyd om te oefen, gesond te eet, genoeg te slaap en gereelde mediese ondersoeke te ondergaan nie – alles risikofaktore vir hartaanvalle en kanker.
As jy lang ure móét werk, kan jy die skade verminder deur jou oortyd-ure vir ekstra vakansiedae te ruil en soms 'n ekstra lang vakansie te neem.